เมื่อเช้าไปหามาแล้ว ได้ตรวจค่าความดันตา วัดได้ 36 สั่งหยุดใช้ยาหยอด แต่ผมลืมถามว่ายังใช้ น้ำยาล้างตา ออฟซ่า อยากถามว่าใช้ออฟซ่าแล้วความดันตา จะขึ้นมั้ยหรือควรหยุดด้วยครับ
สวัสดีค่ะ น้ำยาล้างตา ออฟซ่า เป็นน้ำยาล้างตาที่ช่วยชำระฝุ่นละออง หรือผงจากตาใช้ล้างตาในโรคตาแดง เยื่อบุตาอักเสบจากการโดนสิ่งแปลกปลอมซึ่งส่วนใหญ่น้ำยาล้างตาจะคล้ายๆกับกลุ่มน้ำเกลือทางการแพทย์ ที่มีความเข้มข้นใกล้เคียงกับสารคัดหลั่งในร่างกาย ไม่น่าจะไปเพิ่มความดันตาแต่อย่างใดหากยังมีอาการระคายเคืองตา ตาแห้ง สามารถล้างตาต่อไปได้ แต่อย่างไรก็ตาม หากยังมีอาการผิดปกติต่อเนื่อง ควรกลับไปพบจักษุแพทย์เพื่อตรวจประเมินทางตาซ้ำอีกครั้ง ว่ามีโรคที่ต้องได้รับการรักษาหรือได้ยาเพิ่มจากน้ำยาล้างตาอีกหรือไม่